***Anexa nr. 3*** la *Procedura specifică nr. 31140/22.09.2025*

***Prevederile art. 5 din Procedura specifică privind operaționalizarea reglementărilor metodologice cu privire la acumularea, de către cadrele didactice, a 90 de credite profesionale transferabile, aprobată prin Nota nr. 5749/DGMRURS/2022 sunt aplicabile, conf. prevederilor art. 7 lit. a, pentru verificarea îndeplinirii condiției de formare în cariera didactică care constă în acumularea, în intervalul legal prevăzut, de către fiecare cadru didactic a unui număr de minimum 90 de credite profesionale transferabile.***

*Condiția de formare în cariera didactică prin acumularea de către cadrele didactice a 90 de credite profesionale transferabile:*

1. se consideră îndeplinită de drept, în următoarele situaţii:
	1. obţinerea, în intervalul legal prevăzut, a gradului didactic II sau a gradului didactic I, cele 90 de credite profesionale transferabile fiind acordate începând cu anul şcolar în care s-a obţinut gradul didactic II/I ca urmare a validării rezultatelor prin ordin de ministru;
	2. absolvirea de către personalul didactic din învăţământul preuniversitar, în intervalul respectiv, a studiilor universitare de master, în domeniul de specialitate sau în domeniul ştiinţe ale educaţiei, conform documentelor de certificare legal prevăzute;
	3. absolvirea, în intervalul respectiv, a studiilor universitare de doctorat în domeniul de specialitate sau în domeniul ştiinţe ale educaţiei, conform documentelor de certificare legal prevăzute;
	4. absolvirea, în intervalul respectiv, a unui program postuniversitar de conversie profesională a cadrelor didactice din învăţământul preuniversitar, cu durata de 2 ani/4 semestre - 120 de credite ECTS, conform documentelor de certificare legal prevăzute;
	5. obţinerea, în intervalul respectiv, a unei alte specializări, care atestă obţinerea de competenţe de predare a unei alte discipline în învăţământul preuniversitar, conform documentelor de certificare legal prevăzute.
2. se consideră îndeplinită în situația în care cele 90 de credite profesionale transferabile sunt acumulate de către un cadru didactic, atât prin participarea la programe de studii organizate de instituțiile de învățământ superior, cât și prin participarea la programe pentru dezvoltare profesională continuă și la alte forme de organizare a formării continue, după cum urmează:
3. minimum 30 de credite profesionale transferabile dobândite prin participare la diverse forme de organizare a formării continue;
4. maximum 60 de credite profesionale transferabile dobândite prin participarea la programe de studii organizate de instituții de învățământ superior;
5. se consideră îndeplinită în situația în care cele 90 de credite profesionale transferabile sunt acumulate de către un cadru didactic prin participarea la programe de dezvoltare profesională continuă și prin recunoașterea rezultatelor învăţării în contexte formale, nonformale şi informale, după cum urmează:
	1. minimum 40 credite profesionale transferabile dobândite prin participarea la *programe acreditate*;
	2. maximum 35 credite profesionale transferabile dobândite prin participarea la *programe complementare*;
	3. maximum 15 credite profesionale transferabile dobândite prin participarea la *programe pentru abilitare funcțională*.

***Notă***

Prevederile prezentei Anexe se aplică doar pentru toate intervalele legal prevăzute care includ anul școlar 2023-2024, situații care se operaționalizează prin eliberarea adeverinței conform modelului prevăzut în Anexa nr. 5.1.